సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Kagiso Rabada  దెబ్బ.. పుజారా డకౌట్, మయాంక్ ఔట్
రాంచీ టెస్టు ఆరంభంలోనే భారత్‌కి ఊహించని షాక్ తగిలింది. తొలి రెండు టెస్టుల్లోనూ శతకాలు బాది సూపర్ ఫామ్‌లో ఉన్న మయాంక్ అగర్వాల్‌తో పాటు చతేశ్వర్ పుజారాని కూడా రబాడ 4 పరుగుల వ్యవధిలో ఔట్ చేసేశాడు.
Samayam Telugu | Updated:
Oct 19, 2019, 10:45AM IST
హైలైట్స్
రాంచీ టెస్టు తొలి సెషన్‌లో భారత్‌కి ఎదురుదెబ్బలు
మయాంక్ అగర్వాల్, చతేశ్వర్‌ పుజారా వికెట్లు పడగొట్టిన రబాడ
డకౌట్‌గా వెనుదిరిగిన పుజారా.. డీఆర్‌ఎస్ కోరిన సఫారీలు
ఇప్పటికే సిరీస్‌లో భారత్ 2-0తో ఆధిక్యం
దక్షిణాఫ్రికాతో రాంచీ వేదికగా శనివారం ఆరంభమైన మూడో టెస్టు మ్యాచ్‌లో టాస్ గెలిచి తొలుత బ్యాటింగ్ చేస్తున్న భారత్ జట్టుకి ఆరంభంలోనే గట్టి ఎదురుదెబ్బలు తగిలాయి. సఫారీ ఫాస్ట్ బౌలర్ కగిసో రబాడ .. కేవలం 4 పరుగుల వ్యవధిలోనే మయాంక్ అగర్వాల్, చతేశ్వర్‌ పుజారాలను పెవిలియన్ బాట పట్టించాడు. వైజాగ్, పుణె టెస్టులో ఓపెనర్ మయాంక్ అగర్వాల్ శతకాలు సాధించగా.. చతేశ్వర్ పుజారా నిలకడగా రాణించిన విషయం తెలిసిందే. ప్రస్తుతం క్రీజులో రోహిత్ శర్మ (7), విరాట్ కోహ్లి (8) ఉండగా.. 12 ఓవర్లు ముగిసే సమయానికి భారత్ 25/2తో కొనసాగుతోంది.
Read More: ఇదెక్కడి వింత..?టాస్‌కి సఫారీ కెప్టెన్ సబ్‌స్టిట్యూట్
ఇన్నింగ్స్ ఐదో ఓవర్ వేసిన కగిసో రబాడ బౌలింగ్‌లో మయాంక్ అగర్వాల్ బంతిని వెంటాడి స్లిప్‌లో డీన్ ఎల్గర్ చేతికి దొరికిపోయాడు. ఆఫ్ స్టంప్‌కి వెలుపలగా రబాడ విసిరిన బంతిని ఓపెనర్ మయాంక్ అగర్వాల్ (10: 19 బంతుల్లో 2x4) ముందుకు ఫుష్ చేయబోయాడు. కానీ.. బ్యాట్ ఎడ్జ్ తాకిన బంతి స్లిప్‌లో గాల్లోకి లేచింది. దీంతో.. పక్కకి డైవ్ చేస్తూ ఫీల్డర్ ఎల్గర్ క్యాచ్ అందుకున్నాడు.
IND vs SA 3rd Test Live Score బోర్డు కోసం క్లిక్ చేయండి..!
అనంతరం క్రీజులోకి వచ్చిన చతేశ్వర్ పుజారా కనీసం ఖాతా కూడా తెరవకుండానే వికెట్ చేజార్చుకున్నాడు. ఇన్నింగ్స్ 9వ ఓవర్ వేసిన రబాడ బౌలింగ్‌లో బంతిని డిఫెన్స్ చేసేందుకు పుజారా (0: 9 బంతుల్లో) ప్రయత్నించాడు. కానీ.. బ్యాట్‌కి అందని బంతి నేరుగా వెళ్లి అతని ఫ్యాడ్స్‌ని తాకింది. దీంతో.. ఎల్బీడబ్ల్యూ ఔట్ కోసం సఫారీలు అప్పీల్ చేయగా ఫీల్డ్ అంపైర్ తిరస్కరించాడు. దీంతో.. దక్షిణాఫ్రికా కెప్టెన్ డుప్లెసిస్ డీఆర్‌ఎస్‌కి వెళ్లాడు. రిప్లైలో బంతి నేరుగా వెళ్లి వికెట్లను గీరాటేస్తున్నట్లు కనిపించడంతో ఫీల్డ్ అంపైర్ తన నిర్ణయాన్ని మార్చుకున్నాడు.